Vaiskūnų geomorfologinis draustinis
Vaiskūnų geomorfologinis draustinis – valstybinis gamtinis draustinis Lietuvoje, Utenos ir Zarasų rajonuose, 8 km į šiaurės rytus nuo Užpalių, 9 km į pietvakarius nuo Dusetų, tarp Vaiskūnų ir Likančių kaimų. Įsteigtas 1992 m. Draustinis įsteigtas siekiant išsaugoti gausių termokarstinių pradubų performuotą reljefą Sėlių aukštumoje. Apima Duvėno, Dumblio, Pilašiaus, Ilgio, Žvirgždžio, Žvirgždelio ežerus.